Pîce di manoye

Ene pîce di manoye, c' est on rond boket d' metå (sovint d' l' årdjint) ki sieve a payî des ptitès desses.

Å dzeu des pîces, gn a les biyets.

Fé des pîces di manoyes si dit "bate manoye". C' esteut la on sene di dislaxhance politike tins del Moyinådje. Adon, gn aveut pont d' biyets.

Ene pîce k' est acceptêye dins on metou payis a on metou moumint, on dit k' ele va.

Foû d' l' årdjint, on fwait eto les pîces avou do keuve u do nikel.

 Sacwants no di pîces di manoyes k' ont stî el Walonreye 
 El dislaxheye Beldjike 
 ene çanse
 pîce di cénk sôs (trawêye pîce di 25 cintemes)
 pîce di dijh sôs (50 cintemes)
 pîce di cénk francs
 pîce ås cénk rwès (100 francs)
 èn uro
 des trevéns holandès 
 ene çanse
 el Principåté d' Lidje 
 ene blanmuze
 on patår
 el Dutcheye di Braibant 
 on sô
 on cwår
 el conteye do Hinnot 
 ene djigue
 el dutcheye di Nameur 
 ene mastoke
 del dutcheye di Lussimbork 
 on picayon
 des Bas Payis espagnols 
 on patacon
 des Bas Payis otrichyins 
 on skelin
 di Holande 
 ene cloutche
 di l' Almagne 
 on feniche
 di France 
 on napoleyon
 on louwis d' ôr

 Eployaedje do no des pîces dins l' lingaedje corant 
Po mostrer li grandeur, li groxheur
Li marcote ti mousses pa on trô nén pus grand k' ene pîce di cénk francs.
I touméve des gurzeas come des pîces di cénk francs.

Po mostrer li manke di cwårs, u l' ritchesse:
I n' a pus ene fayeye mastoke. 
On cabåret s' a lomé "å dierin patår", ca c' esteut l' dierin tot vnant del veye eviè l' campagne, la k' les djins k' avént stî furler leus sôs el veye.
Il a l' sô; il a l' franc; il a des picayons

Po dner des regues d' economeye :Kî s' leve matén, Wangne des skelinsKî s' leve tårdWangne des patårsPo lomer l' årdjint, e djeneråles cwårs, les sôs, les çanses''.

 Hårdêye divintrinne 
 Li manoye del Principåté d' Lidje

Categoreye:Manoyes